Source: http://slideflix.net/doc/1151651/omakotitalon-rakentamisen-viranomaistarkastukset--vaiheet..
Timestamp: 2018-12-11 05:44:04+00:00
Document Index: 767108

Matched Legal Cases: ['kko ', '§124', '§119', '§149', '§121', '§149', '§153', 'kko ', 'kko ', 'kko ', 'kko ']

Download Omakotitalon rakentamisen viranomaistarkastukset, vaiheet ja ongelmat Pauli Vihanto
Pauli Vihanto
Omakotitalon rakentamisen
viranomaistarkastukset, vaiheet ja ongelmat
Rakennusmestari, LVI (AMK)
Omakotitalon rakentamisen viranomaistarkastukset, vaiheet ja
35 sivua + 1 liitettä
lehtori Jyrki Viranko
Tässä opinnäytetyössä tarkastellaan omakotitalon rakentamisen vaiheita ja rakentamiseen
liittyvää valvontaa ja vastuita. Ensimmäisessä osiossa tarkastellaan viranomaisvalvonnan
tarkoitusta, vastuunjakoa sekä rakennuslupaa ja siihen liittyviä asioita. Toisessa osiossa syvennytään rakennustyön aikaisiin katselmuksiin ja siihen, kenen vastuulla eri tarkastusten
tilaaminen on ja kenen tulisi olla läsnä. Kolmannessa osiossa käydään läpi esimerkkikohteen rungon teknisen toteuttamisen vaiheita rakennuksen perustuksista vesikattoon. Viimeisessä osiossa otetaan esille muutamia rakennusprojektin aikaisia haasteita ja lopuksi pohdintaa koko projektista.
Opinnäytetyön materiaali toteutetaan alan kirjallisuuden- sekä internetlähteiden, rakennuttajan suullisten haastatteluiden sekä omien työmaalta keräämieni materiaalien ja kokemusten avulla. Asennusesimerkit ovat työmaalta kerätyistä materiaaleista.
Opinnäytetyön tavoitteena on antaa kokonaiskuvaa pientaloa rakentamaan aikoville rakentamiseen liittyvistä paperitöistä, viranomaistarkastusten vaatimuksista, rakentamisen haasteista ja ongelmista, jotta tulevat oman kodin rakentajat osaisivat varautua tulevaan paremmin.
rakentaminen, valvonta, katselmukset
Supervision of, and phases and problems in the construction of
35 pages + 1 appendices
Jyrki Viranko, Senior Lecturer
The objective of this Bachelor´s thesis was to give an overall picture of the paper work,
regulatory supervision, challenges and problems of construction for those who are thinking
about building a single-family house of their own. The thesis followed the construction of a
single-family house and recorded its steps, the requirements of the supervisory authority
and the responsibilities associated.
The material was collected from relevant literature and internet sources, as well as with
interviews of the builders and experience from building site. This thesis will help builders to
be better prepared for the events and processes awaiting them when constructing a house.
construction, supervision, audits
Viranomaisvalvonta ja rakennuslupa
Viranomaisvalvonnan periaate
Rakennustuotteiden tarkastaminen
Rakentamista valmistelevat toimet
Verottajalle tiedonantovelvollisuus
Perustus ja raudoitus
Vesi, viemäri ja ilmanvaihtolaitteiden katselmus
3.10 Käyttöönottokatselmus
3.11 Loppukatselmus
Esimerkkikohteen rakennuksen rungon tekninen toteuttaminen
sokkeli ja kellarikerroksen seinät
Kellarin kosteudenhallinta
Rakentamisen aikasi ongelmia
Kantavan rungon alle rakennettava rakennuksen osa joka jakaa rakennuksen painoa leveämmälle alalle maaperään.
Maton kaltainen vettä läpäisemätön vedeneristyksessä käytettävä rakennustarvike. Eristysaine on bitumi.
Maan pinnalla olevaa sade sekä sulamisvettä.
Toiselta nimeltään kattoristikko on vesikaton kannatinrakenne.
Kiinteistön vesi ja viemäri.
Rakennuksen osa, joka siirtää luonnonvoimista ja katosta aiheutuvia kuormia perustusten kautta maaperään.
Kiinteistöjen lämpö, vesi, ilmanvaihto, sähkö, kylmätekniikka,
automaatio, tele/ ja datatoimintoja.
Tarkoittaa kerrosta materiaalia, joka saumoineen kestää jatkuvaa kastumista ja estää veden haitallisen tunkeutumisen
Kerrosten välinen kantava rakenne, joka on alakerran katto ja
ylemmän kerroksen lattia.
Olen valmistunut vuonna 1995 rakennustekniikan peruslinjalta talonrakentajaksi ja toiminut koulutustani vastaavissa rakennusalan erilaisissa työtehtävissä yhteensä noin 18
vuoden ajan, sekä palkollisena että yrittäjänä.
Usein pientalohankkeeseen alkavat ovat kertarakentajia eivätkä rakennusalan
ammattilaisia. Hankkeeseen alkavan rakentamista edeltävät tehtävät ja rakennuksen teknisen toteuttamisen aikaiset tehtävät ovat epäselvät ja sekaannuksia
tulee turhaan. Yhdistävinä tekijöinä pientalo hankkeissa on aina ollut myös se,
että hanke halutaan teettää mahdollisimman halvalla ja nopeasti ja siitä syntyy
myös ongelmia. Rakentamista edeltävän suunnittelun, hyvän vastaavan työnjohtajan ja pääsuunnittelijan merkitystä ei pientalohankkeeseen ryhtyvälle voi koskaan liioitella.
Opinnäytetyössä tarkastellaan pientalohankkeen aikaisia tehtäviä, viranomaisvaatimuksia ja rakennustyön aikaisia viranomaiskatselmuksia, sekä käydään läpi
esimerkkikohteena olevan, noin 480-neliöisen pientalon rungon teknisen toteuttamisen vaiheita ja rakentamisen aikana kohdattuja haasteita.
Tarkasteltava kohde on Kirkkonummen Porkkalanniemeen rakennettu, noin
480 m2 moderni paikalla rakennettu kivitalo, jonka rakentamisessa olen ollut mukana työjohdollisissa tehtävissä sekä asentajana kaikissa työvaiheissa 2014 vuoden toukokuusta, rakennuksen pohjan maantäytöistä saakka rakennuksen sisäpintojen viimeistelyyn asti. Tarkasteltavan kohteen suunnittelu, lupaprosessi, raivaus ja louhinta olivat alkaneet jo vuotta ennen mukaan tuloani.
Opinnäytetyöni tarkoituksena on tutustua ja perehdyttää pientalorakentamisen viranomaistarkastuksiin, pientalon rungon rakentamisen eri vaiheisiin ja ongelmiin,
joita kohtasimme tarkasteltavan kohteen edetessä. Tavoitteena on antaa kokonaiskuvaa pientalohankkeeseen aikoville siihen liittyvistä paperitöistä, viranomaistarkastusten vaatimuksista, rakentamisen haasteista ja ongelmista.
Vaikka kunnissa ja kaupungeissa on paikkakuntakohtaisia eroja viranomaisvalvonnan
suhteen, on kuitenkin viranomaisvalvonnan periaate kunnissa sama. Viranomaisvalvonnan tarkoitus on ennalta ehkäistä rakennusvirheiden syntymistä ja varmistaa, että hyvää
rakennustapaa, rakennusmääräyksiä, rakennussäädöksiä ja maankäyttö- ja rakennuslakia noudatetaan. Viranomaisvalvonta alkaa rakennusluvan myöntämisestä rakennuttajalle, ja päättyy loppukatselmukseen.
Omakotitalon rakentaminen ja rakennushanke ovat aina monimutkaisia tapahtumaketjuja, johon liittyy monta tarkastusta ja työvaihetta. Näiden tarkoitus ei suinkaan ole kiusata rakentajaa, vaan yksinkertaisesti valvoa yleistä etua ja kestävää kehitystä. Valvonnan tarkoituksena on myös toimia eräänlaisena tilastointi arkistona eri aikakausien rakennustavoille, josta saamme nopeasti tietoa rakennuksista vaikkapa ostotilanteissa.
Maankäyttö- ja rakennuslaki ohjaa Suomessa kaikkea rakentamista ja viranomaisvalvontakaan ei ole poikkeus.
Kunnan rakennusvalvontaviranomaisen tehtävä on yleisen edun kannalta valvoa
rakennustoimintaa, sekä osaltaan huolehtia että rakentamisessa noudatetaan mitä
tässä laissa tai sen nojalla säädetään tai määrätään. Valvontatehtävän laajuutta ja
laatua harkittaessa otetaan huomioon rakennushankkeen vaativuus, luvan hakijan
hankkeen suunnittelusta ja toteuttamisesta vastaavien henkilöiden asiantuntemus
ja ammattitaito, sekä muut valvonnan tarpeeseen vaikuttavat seikat. Kunnan rakennusvalvontaviranomaisen tehtävänä on myös huolehtia kunnassa tarvittavasta
rakentamisen yleisestä ohjauksesta ja neuvonnasta. [1, §124.]
Koko Suomen alueella rakentamisen yleisestä valvonnasta ja ohjaamisesta vastaa ympäristöministeriö. Ympäristöministeriön tehtävä on laatia ja muokata rakentamisen lakeja, säädöksiä ja pitää yllä Suomen rakentamismääräyskokoelmaa. Alueellisesta viranomaisvalvonnasta vastaavat kunnat, jotka määräävät rakentamisen viranomaistehtävistä vastuussa olevan lautakunnan.
Rakentamisen neuvontaa ja valvontaa varten täytyy kunnilta löytyä rakennustarkastaja,
jonka kelpoisuudesta säädetään maankäyttö- ja rakennusasetuksella 895/1999, 4§, kunnan rakennusvalvontaviranomainen. Kunnat laativat ja hyväksyvät rakennusjärjestyksen, jonka tarkoituksena on ohjata rakentamista paikallisesti vallitsevien olojen mukaan.
Rakennusjärjestyksen lisäksi kunnat ohjaavat rakentamista kaavajärjestelmällä. Kaavajärjestelmässä oleellinen tarkoitus on, että maankäytön suunnitteleminen tarkentuu asteittain.
Kaavajärjestelmä sisältää kolme eri kaavamuotoa: maakuntakaavan, joka sisältää yleispiirteisen suunnitelman alueiden käytöstä maakunnassa tai sen osa-alueilla, yleiskaavan, jossa esitetään alueiden käytön pääpiirteet kunnassa ja lisäksi asemakaavan, joka
ohjaa alueiden käytön yksityiskohtaista järjestämistä, rakentamista ja kehittämistä. [2,
s.428–442.]
Rakennushankkeen viranomaisvalvonta ja sen laajuus on aina lähtökohtaisesti suhteutettu rakennushankkeen haastavuuteen, laajuuteen, hankkeen laatuun ja rakennushankkeeseen alkavan ammattitaito huomioon ottaen. Menettelyn oletusarvona on se, että
valmis rakennus täyttää lain asettaman vaatimustason.
Tiukasta viranomaisvalvonnasta huolimatta rakennushankkeeseen ryhtyvän on syytä pitää mielessä maankäyttö- ja rakennuslaissa määrätystä huolehtimisvelvollisuudestaan
Rakennushankkeeseen ryhtyvän on huolehdittava siitä, että rakennus suunnitellaan ja rakennetaan rakentamista koskevien säännösten ja määräysten sekä
myönnetyn luvan mukaisesti. Hänellä tulee olla hankkeen vaativuus huomioon ottaen riittävät edellytykset sen toteuttamiseen sekä käytettävissään pätevä henkilöstö. [1, §119.]
Rakentamisessa voidaan käyttää tyyppihyväksyttyjä ja hyväksi havaittuja uusia rakennusmateriaaleja, mutta myös vanhoja rakennusmateriaaleja uuteen käyttötarkoitukseen.
Rakennustuotteen ominaisuuksista säädetään maankäyttö- ja rakennuslaissa.
Rakennustuotteen, joka on tarkoitettu käytettäväksi pysyvänä osana rakennuskohteessa, tulee olla ominaisuuksiltaan sellainen, että rakennuskohde asianmukai-
sesti suunniteltuna ja rakennettuna täyttää rakentamiselle asetetut olennaiset vaatimukset tavanomaisella kunnossapidolla taloudellisesti perustellun käyttöiän ajan.
Ellei rakennustuotteiden kelpoisuutta ole todennettu tyyppihyväksynnällä, varmennustodistuksella tai valmistuksen laadunvalvonnalla ja rakennustuotteen teknisiä ominaisuuksia kohteeseen on syytä epäillä, voi rakennusvalvontaviranomainen vaatia rakennuttajaa
näyttämään todeksi, että rakennustuote täyttää sille asetetut tekniset vaatimukset ja selvityskustannuksista vastaa hankkeeseen ryhtynyt.
Suomessa kaikkeen rakennusluvan tai muuten viranomaisvalvontaa vaativissa rakennushankkeissa täytyy olla vastaava työnjohtaja [1]. Kunnan rakennusvalvonnasta haetaan kirjallisesti hyväksyntä rakennushankkeen vastaavana toimimiseen. Vastaavan
työnjohtajan kelpoisuusvaatimukset on säädetty lailla. Vastaava työnjohtaja valvoo, että
rakennushankkeessa noudatetaan myönnetyn luvan, hyvän rakennustavan ja voimassa
olevan lain säännöksiä ja määräyksiä.
Vastaava työnjohtaja pitää huolen myös siitä, että erikoisalojen työnjohtajat tekevät
omalta osaltaan tarvittavat mittaukset ja pöytäkirjat ja että kaikki hankkeessa tarvittavat
tarkastukset ja valvontatoimet tehdään ja niistä löytyy dokumentti.
Rakennushankkeeseen lähtevän kannattaa aina tehdä vastaavan työnjohtajan kanssa
kirjallinen sopimus, johon liitetään tehtävä luettelo tehtävät ja vastuunjako määritellään
Vastaavan työnjohtajan sopimus ja tehtäväluettelo kannattaa täyttää rakennushankkeeseen lähdön aikaisessa vaiheessa. Ilman vastaavaa työnjohtajaa rakennustöitä ei saa
aloittaa. Kun vastaavan työnjohtajan ottaa hankkeeseen mukaan riittävän aikaisessa vaiheessa hän voi tarjota kattavampaa ja parempaa palvelua.
Rakennuslupa tarvitaan aina uudisrakentamiseen, vanhan rakennuksen laajentamiseen,
laajamittaisiin rakennuksen korjaus-ja muutostöihin tai rakennuksen suunnitellun käyttötarkoituksen merkittävään muuttamiseen.
Rakennusluvan myöntämisen edellytyksissä on eroja asemakaava-alueella ja asemakaava-alueen ulkopuolella ja etenkin kaava-alueen ulkopuolella oleviin tontteihin saatetaan vaatia lisäselvityksiä, ja rakennusluvan myöntämisen esiselvitys on syytä tehdä ennen tontin hankintapäätöstä.
Kun rakennusluvan edellytykset valitulla alueella täyttyvät, voidaan lähteä hakemaan rakennuslupaa. Uudisrakentamiseen rakennuslupa anotaan kirjallisesti sen kunnan rakennusvalvonnasta, jolla tontti sijaitsee. Ohjeet rakennusluvan hakuun, tarvittaviin toimenpiteisiin, vaadittaviin lupakuviin ja liiteasiakirjoihin tilataan, ladataan kunnan internet sivuilta tai noudetaan kunnan rakennusvirastolta.
Pääpiirustusten, joihin kuuluvat asemapiirros, pohja, julkisivu ja leikkauspiirroksen tarkoitus on antaa kokonaiskuvaus tontista ja sille tulevista rakennuksista. Jos rakennushankkeeseen ryhtynyt ei ole rakennusalan ammattilainen, lupasuunnitelmien sisään jättö
vaiheessa rakennusvalvontaviranomainen usein vaatii, että sen tekee rakennushankkeen pääsuunnittelija tai vastaava mestari, jotta asiat sujuvat ja rakennusvalvontaviranomaisen aikaa ei kulu tulkkina toimimiseen. [1; 4.]
Ennen rakennustyön aloittamista voidaan rakennusvalvontaviranomaisen luvalla tehdä
rakentamista valmistelevia toimenpiteitä, kunhan noudatetaan mitä maisematyöluvassa
Kaivaminen, louhiminen, puiden kaataminen tai muu näihin verrattava rakentamista valmisteleva toimenpide voidaan tehdä ennen rakennustyön aloittamista
noudattaen, mitä maisematyöluvasta säädetään. Myös tällaisesta rakentamista
valmistelevasta toimenpiteestä on ennen sen aloittamista ilmoitettava rakennusvalvontaviranomaiselle.
Rakennuksen perustuksen paalutustyö voidaan tehdä ennen rakennustyön aloittamista rakennusvalvontaviranomaiselle toimitetun paalutussuunnitelman mukaisesti. Paalutustyöstä on ennen sen aloittamista ilmoitettava rakennusvalvontaviranomaiselle. Ennen rakennustyön aloittamista tehtävässä paalutustyössä on oltava rakennusvalvontaviranomaisen hyväksymä vastaava työnjohtaja tai erityisalan työnjohtaja. [1, §149d.]
Tässä vaiheessa rakennushanketta täytyy vastaava työnjohtaja olla hyväksyttynä rakennusvalvonnasta tai rakennustöitä ei saa aloittaa. Rakennustyöt on lain mukaan aloitettu
silloin, kun rakennuksen perustuksen valamistyöt tai perustusten rakenneosien asennustyöt on aloitettu. Ennen kuin rakennustyöt voidaan aloittaa, on rakennusvalvontaviranomaiselle tehtävä aloittamisilmoitus. Aloittamisilmoitus voidaan jättää tekemättä, mikäli
aloituskokous on pidetty riittävän hyvissä ajoin. Rakentamisen aloittamiseen viivästyttävästi saattavat vaikuttaa myös sellaiset viranomaispäätökset, kuten poikkeamispäätös,
suunnittelutarveratkaisu tai esimerkiksi ympäristönsuojelulain ympäristöluvan vaatima
lainvoimaisuuden täyttyminen.
Koska harmaan talouden estäminen on hallituksen yksi pääprioriteeteista, rakentamiseen liittyvää tiedonantovelvollisuutta verottajalle on tehostettu. Veronumeromenettelyn
yksistään arvioitiin olevan liian tehoton harmaan talouden kitkemistyökalu. Veronumeromenettelyn tueksi katsottiin olevan tarpeelliseksi säätää työntekijöitä ja urakoita koskeva
tiedonantovelvollisuuslaki, joka koskee myös yksityishenkilöitä, jotka toimivat rakennuttajina rakennuslupaa vaativissa rakennushankkeissa.
Yksityishenkilöillä ei ole ilmoitusvelvollisuuden alarajaa kuten yrityksillä, joten kaikki rakennusluvan alaiset työt on ilmoitettava verottajalle riippumatta siitä, tehdäänkö työ
osakkaana tai omakotikiinteistössä, vaikka työstä ei olisikaan maksettu palkkaa tai palkkioita. Jos rakennushanke suoritetaan talkootöinä tai hartiapankkirakentamisena, silloin
ilmoitetaan rakennushanketta koskettavat tiedot ja tiedot siitä, että palkkoja ei ole maksettu. Talkoolaisten nimiä ei ole velvoitettu ilmoittamaan. Verohallinnolle on lähetettävä
tiedot hyvissä ajoin ennen loppukatselmusta, koska rakennuttajalla täytyy olla hallussaan rakennustarkastajalle verohallinnon toimittama todistus tiedonantovelvollisuuden
täyttymisestä loppukatselmuksessa. [11]
Aloituskokous on yksi rakentamisen hyvän laadun, mutta myös turvallisuuden varmennus menettely. Rakennushankkeeseen ryhtyvä on velvollinen pitämään aloituskokouksen ennen kuin lähdetään työvaiheeseen, jolloin lain mukaan rakentaminen on aloitettu.
Aloituskokouksen pitäminen tai pitämättä jättäminen on määrätty rakennusluvassa. Aloituskokous voidaan jättää pitämättä, jos rakennuslupahakemusta käsiteltäessä on voitu
todentaa erillisen selvityksen pohjalta, että rakennushankkeeseen ryhtyvän huolehtimisvelvollisuus täyttyy riittävästi ja rakennuttajalla on kohteen vaatimuksiin nähden riittävä
kokemus ja henkilöstö käytettävissä.
Kertarakentajalle aloituskokous on syytä pitää jo neuvonannollisista syistäkin, mutta
myös siksi, että hankkeeseen alkava ymmärtää mitä huolehtimisvelvollisuuden täyttymiseksi edellytetään. Vaativissa kohteissa aloituskokous on tarpeellinen myös vastuunjaon selventämiseksi. Aloituskokouksen koolle kutsumisesta ja järjestämisestä vastaa
rakennushankkeeseen ryhtyvä.
Aloituskokouksessa on oltava läsnä ainakin rakennusvalvontaviranomaisen edustaja, rakennushankkeeseen ryhtyvä tai tämän edustaja, rakennuksen pääsuunnittelija sekä vastaava työnjohtaja. [1, §121.]
Rakennuksen paikan ja korkeusaseman merkitsemisestä määrätään rakennusluvassa
tarpeen vaatiessa ja katselmus suoritetaan ennen rakentamisen aloittamista. Normaalisti
rakennuksen paikan ja korkeusaseman merkitsemisen suorittaa kunnan mittayksikkö,
mutta rakennuslupapäätöksessä voidaan vaatia sen suorittajaksi myös rakennustarkastaja, jos tarve sitä vaatii.
Hyväksi havaittu ajankohta rakennuspaikan ja korkeusaseman merkitsemiselle on tontin
rakennuspaikan raivaamisen jälkeen, ennen kaivuutöiden aloittamista. Rakentamista ei
saa jatkaa ennen kuin katselmus on suoritettu, jos lupa sitä vaatii.
Kunnan asianomaisen viranomaisen on huolehdittava rakennuksen paikan ja korkeusaseman merkitsemisestä hyväksyttyjen piirustusten mukaisesti [1, §149].
Pohjakatselmus järjestetään rakennusluvan edellyttämällä tavalla. Jos rakennusluvassa
ei erikseen ole vaadittu viranomaiskatselmusta pohjakatselmuksen osalta, pohjakatselmuksen pitämisestä ja tarkastusasiakirjojen merkinnöistä huolehtii vastaava työnjohtaja.
Pohjakatselmus on järkevä toteuttaa ennen kuin aloitetaan rakentamaan rakennuksen
perustuksia.
Pohjakatselmus toimitetaan, kun perustamiseen liittyvät kaivu-, louhinta-, paalutus- tai maapohjan täyttö- ja vahvistustyöt on tehty [3, s.27].
Sijaintikatselmus suoritetaan kunnan käytäntöjen mukaan, jos rakennusluvassa on sijaintikatselmus vaadittu. Katselmus on ajankohtainen, kun rakennuksen perustustyöt
ovat valmiit ja rakennuksen nurkkien paikat ja korkeusasema on riittävällä tarkkuudella
mitattavissa ennen seuraavaan työvaiheeseen siirtymistä. Maankäyttö- ja rakennuslaissa ei erikseen ole määritelty velvollisuuksia läsnäolon suhteen. Yleisesti paikalla on
kunnan viranomaisen lisäksi rakennushankkeeseen ryhtyvä ja vastaava työnjohtaja
omien etujen vuoksi.
Perustusten raidoitusten tarkastaminen on osa rakennekatselmusta. Jos rakennusluvassa ei erikseen ole vaadittu perustusten raidoitusten viranomaistarkastamista, sen toimittaa vastaava työnjohtaja. Vastaava työnjohtaja tarkastaa, että perustusten raudoitukset ovat rakennusluvissa hyväksyttyjen kuvien mukaiset ja tekee valvontamerkinnät tarkastuspöytäkirjaan. Raudoitusta ei saa peittää ennen tarkastusta.
Rakennekatselmuksessa tarkastetaan rakennushankkeen kantavat rakenteet ennen rakenteiden peittämistä rungon pystytys vaiheen jälkeen. Yleensä pientalon rakennekatselmukset suoritetaan muutamassa osassa kohteen haastavuuden mukaan. Puurunkoisen yksikerroksisen yksinkertaisen rakennuksen tarkastus onnistuu yleensä muutamalla
kertaa, mutta esimerkiksi 2-kerroksisessa eristevaluharkkotalossa, jossa on ontelovälipohja, joudutaan tekemään useampia osittaisia katselmuksia rakennuksen runkotyövaiheessakin.
Tämänlaisia ennen betonivaluja suoritettavia tarkastuksia ovat esimerkiksi kantavien rakenteiden liitokset, eristevaluharkkojen raudoitusten tarkastus, onteloraudoitusten tarkastus, maanpaineseinien raudoitusten, kantavien seinien raudoitusten ja suurempien
aukkojen ylitysten raudoitusten tarkastus. Osakatselmukset suorittaa ja dokumentoi vastaava työnjohtaja, jos rakennusluvassa ei toisin määrätä. Haastavissa kohteissa voidaan
rakennekatselmukseen saattaa joutua vaatimaan myös rakennesuunnittelijan tai jonkun
muu erikoissuunnitelmien laatijan läsnäoloa.
Hormitarkastus suoritetaan, kun tulisijat ja niihin liittyvät savuhormit on asennettu ja savuhormien läpiviennit on nähtävillä. Muurattuja hormeja ei saa pinnoittaa eikä peittää
ennen tarkastusta. Hormitarkastuksen tilaa rakennushankkeeseen lähtenyt paloviranomaiselta tai vastaavalta rakennusvalvontaviranomaiselta hankkeeseen lähteneelle annetun ohjeen mukaisesti. Hormitarkastuksessa kiinnitetään huomiota muun muassa rakentamismääräyskokoelman osaan E3, Pienten savupiippujen rakenteet ja paloturvallisuus[13], joka määrittelee esimerkiksi savuhormien rakenteita, rakennusmateriaaleja ja
etäisyyksiä kantaviin rakenteisiin.
Luvanvaraisen, viranomaisvalvontaa ja hyväksyntää vaativissa kohteissa täytyy rakennustyöstä vastaavan työnjohtajan lisäksi olla lämpö-, vesi- ja ilmanvaihtolaitteiden tar-
kastamisesta ja toteuttamisesta vastaavat työnjohtajat. Yleensä omakotitalojen ilmanvaihtolaitteiden rakentamisesta, säätämisestä, säätöraportin ja tarkistusasiakirjojen täydentämisestä vastaavat ilmanvaihtoasentajat ja vastaava työnjohtaja.
Kiinteistön vesi- ja viemärilaitteiston rakentamisesta ja tarkastamisesta vastuussa on
KVV-työnjohtaja. Pientalohankkeen vesi- ja viemärilaitteiston tarkastukset suoritetaan
osittaisina katselmuksina läpi hankkeen etenemisen mukaan, koska esimerkiksi salaojat
ja viemäröinti on tarkastettava ennen kuin niitä saa peittää.
Lämpö-, vesi- ja ilmanvaihtolaitteiden katselmukset toimitetaan, kun lämmityslaitteistot, vesi- ja viemäri-laitteistot, ilmanvaihtolaitteistot ja savuhormit on tehty, mitattu ja säädetty [3, s.28].
Pientalohankkeen sähköjen asentamisesta, käyttöönottotarkastuksesta, lopullisten piirrosten ja tarkastuspöytäkirjan tekemisestä ja toimittamisesta rakennushankkeeseen ryhtyneelle ja paikkakunnan energialaitokselle vastaa sähköurakoitsija. Jos rakennuksen
sähköjen asentaja laiminlyö ilmoitusvelvollisuutensa, jättää tarkastukset tekemättä tai on
syystä estynyt, laitteiston haltija on velvollinen tekemään vaaditut tarkastukset ja ilmoitukset. Pientalon sähköjen rakentamiseen ei erikseen vaadita sähkötöiden johtajaa, mikäli sähkötyöt itsenäisesti suorittavalla ja valvovalla henkilöllä on riittävä kelpoisuus ja
Rakennusta ei saa ottaa käyttöön ennen kuin loppukatselmus tai osittainen loppukatselmus on toimitettu. Käyttöönottokatselmus eli osittainen loppukatselmus voidaan tilata rakennusvalvontavirastosta, kun rakennus täyttää lain asettamat edellytykset ja rakennusvalvontaviranomainen sekä vastaava työnjohtaja on tarkastanut omalta osaltaan, että
katselmuksen toimittamiseen on riittävät edellytykset.
Rakennuksen käyttöönottokatselmuksessa paikalla täytyy olla rakennushankkeeseen
alkanut, vastaava työnjohtaja ja rakennusvalvontaviranomainen. Muitten läsnäoloa vaaditaan, jos se on edellytyksenä sille, että katselmus saadaan toimitettua. Rakennuksen
käyttöönottokatselmuksen hyväksymisen edellytyksiä on esimerkiksi, että rakennuksessa on riittävät mahdollisuuden henkilökohtaisen hygienian ylläpitämiseen, ruoan valmistamiseen, lepäämiseen ja oleskeluun, sekä keskeneräinen ja mahdollista vaaraa aiheuttava työmaapuoli on riittävän hyvin eristetty asumiskäyttöön otettavasta puolesta.
Edellytyksenä hyväksymiselle on, että rakennustyö on vain vähäisiltä osin kesken
ja että rakennus tai sen osa täyttää 153 §:n 2 momentin 2–6 kohdassa tarkoitetut
edellytykset ja on turvallinen, terveellinen ja käyttökelpoinen [1, §153a].
Kun rakennushanke on rakennustöiden osalta valmis sekä rakennuksen, että tontin
osalta ja vaaditut tarkastukset todistuksineen ja asiakirjoineen allekirjoitettuna ovat hallussa, voidaan loppukatselmus tilata rakennusvalvonnasta. Aikaa loppukatselmuksen
toimittamiseen tilaamisesta varataan yleensä noin kaksi viikkoa. Tänä aikana rakennusvalvontaviranomainen varmistaa vielä, että tarvittavat asiakirjat ja tarkastukset on suoritettu ja edellytykset loppukatselmusta varten on olemassa.
Mikäli rakennusvalvontaviranomainen löytää puutteita ja loppukatselmukseen ei ole vielä
edellytyksiä, hän ilmoittaa rakennushankkeeseen lähteneelle, mitä toimenpiteitä tai tarkastuksia hänen tulee tehdä, jotta loppukatselmus voidaan toimittaa. Luvanvaraisen rakennushankkeen lopputarkastus on aina tilattava myönnetyn rakennusluvan voimassa
olo aikana.
Loppukatselmuksesta laaditaan pöytäkirja, johon merkitään muun muassa rakennustyön tarkastusasiakirjan pitämistä, rakennuksen käyttö- ja huolto-ohjeen valmistumista, muita pidettyjä tarkastuksia, rakennuskohteen käyttöön hyväksymistä
ja mahdollista suunnitelmista poikkeamista koskevat tiedot [3, s31].
Esimerkkikohteen alkuvaiheen työmaan esivalmistelut oli toteutettu ja kun Kirkkonummen kaupungin mittaustoimi oli merkinnyt rakennuksen sokkelin paikan punaisilla merkkipaaluilla, joiden päähän lyötiin naulat merkiksi tarkasta kohdasta, aloitettiin rungon rakennustyöt salaojien asentamisella.
Esimerkkikohteessa lähdimme salaoja-asennuksella itse rakennuksen tekniseen toteuttamiseen, rakennuspohjan täyttöjen ja Kirkkonummen rakennusvalvonnan mittaustoimen suorittaman rakennuksen nurkkien sekä koron merkitsemisen jälkeen.
Salaojajärjestelmän toimittajaksi oli valittu Uponor. Salaojajärjestelmiä lähdettiin asentamaan valmistajan ohjeiden ja salaoja- ja kuivatussuunnitelman avulla lapiotyönä korkolaseria, vatupassia apuna käyttäen. Salaojajärjestelmän asennuksessa tulee olla erityisen huolellinen kaatoja ja liitoksia tehdessä, koska salaojajärjestelmän toimimattomuudesta saattaa aiheutua rakennukselle vakavia kosteus- ja homevaurioita, joiden korjaaminen tulee kalliiksi.
Rakennuksen nurkkiin asennetaan salaojien tarkastuskaivot, joiden kautta salaojien toimintaa voidaan tarkkailla ja tarvittaessa huoltaa. Kuvassa on esimerkkikohteen kellarikerrokseen aloitettu asentamaan salaojajärjestelmää. Salaojakaivot on asennettu niin,
että ensimmäisen kerroksen salaojat liittyvät kaivoihin rakennustyön edetessä. Kuvassa
1 ovat nähtävillä myös rakennusvalvonnan mittaustoimen merkitsemät sokkelilinjat.
Salaojajärjestelmän asennusta.
Salaojajärjestelmän asennuksen jälkeen aloitettiin anturoiden asennus perustus suunnitelman mukaan. Rakennuksen anturan tarkoitus on siirtää rakennuksen painokuormat
alla olevaan maapohjaan. Kantavuus-ja vahvuuslaskelmista vastaa rakennesuunnittelija. Muottien paikalleen mitoittamista auttoi mittaustoimen punaisilla merkkikepeillä merkitsemät sokkelin linjat.
Anturamuottien asennus esimerkkikohteessa suoritettiin vastaavan työnjohtajan vaatimalla tavalla. Anturamuotin seinämät rakennettiin valuharkoista. Harkkojen sivun ulkoreunoihin kiinnitettiin pitkät laudat pitämään muotti yhtenäisenä. Muottilaitojen paikallaan
pysyvyyttä varmistettiin muotin alitse menevällä peltivannenauhalla, joka kiinnitettiin ulkoreunoille kiinnitettyihin pitkiin lautoihin noin metrin välein.
Muotin sisäseinämiin merkittiin anturan yläpinnan korko korkolaserilla ja kiinnitettiin tulevan betonivalun yläohjauspuu, jota vasten betoni valu tasattaisiin. Anturan raudoitus toteutettiin kuuden metrin harjaterässaloista raudoitussuunnitelman mukaisesti.
Kuvassa 2 näkyy esimerkki rakennusvalvonnan mittaustoimen suorittamasta rakennuksen nurkkien ja sokkelin linjan merkitsemistavasta ja anturamuotin ulomman muottisivun
sijainnista sokkelilinjaan nähden.
Rakennuksen sokkelilinjan merkit ja linjauslangat.
Kuvassa 3 näkyy esimerkkikohteen anturamuotin tekotapa sekä raudoitusta. Kuvassa 3
ovat nähtävissä myös rakennuksen tulevan viemäröinnin sisääntulovaraus, joka on
asennettu paikalleen ja ylös täytöistä odottamaan jatkotoimenpiteitä.
Viemäröinti on järkevää tuoda rakennuksen sisälle hyvissä ajoin ennen valuja ja täyttöjä,
koska myöhemmässä vaiheessa jouduttaisiin kaivamaan lapiolla anturalinjan ali ja tekemään huomattava määrä enemmän työtä. Samoin on järkevää tuoda tässä vaiheessa
rakennukseen sisälle myös sähkö- ja televaraukset ja käyttövesi.
Esimerkkikohteen kellarin anturamuotti.
Anturavalun jälkeen olimme tilanneet rakennusvalvonnan mittaustoimen jälleen mittaamaan rakennuksen päänurkkien paikat anturaan helpottaaksemme töitämme. Kellari
kerroksen seinämateriaaliksi oli valittu eristevaluharkko. Eristevaluharkko koostuu ontelollisesta sisä- ja ulkobetonikuoresta, joissa pysty- ja vaakaraudoitukset kulkevat. Ontelot
valetaan täyteen betonilla. Eriste osassa olevaan pysty ja vaakauraan asennetaan polyuretaanivaahto sekä eristyksen yhtenäistämiseksi, mutta myös työnaikaisen harkkojen
paikallaan pysymiseksi. Eristevaluharkon rakenne näkyy kuvassa 4.
Eristevaluharkko. Kulmaharkko.
Seuraavaksi piti rakentaa vielä harkkoladontaa varten linjaohjaimet laudasta ja asentaa
ne talon jokaiselle nurkalle kummankin seinän mukaan pystyyn vatupassin kanssa. Linjaohjaimet ja niiden väliin kiristettävän linjalangan tarkoitus on pitää rakennuksen nurkat
oikeassa paikassa ylös asti ja varmistaa, että seinän linja pituussuunnassa pysyy suorana ja seinä nousee ylös pystysuoraan. Seuraavaksi merkittiin ladonnan lähtökorko ja
myös muut kerrokset kaikkiin linjaohjaimiin korkolaseria apuna käyttäen.
Kuvassa 5 on esimerkkikohteen kellarikerroksen seiniä juuri ennen valua. Kuvassa 5 on
myös hyvin nähtävillä muuraustyön linjaohjaimen rakenne, tuenta ja linjalangan linja.
Kellarikerroksen betonivalut suoritimme kahdessa osassa, koska halusimme varmistaa,
että harkon ontelot menevät varmasti täyteen betonia ja valettavan seinän alapäähän ei
tule näin myöskään liian voimakasta betonivalupainetta harkon ontelon ulkokuoriin, mikä
joskus saattaa rikkoa harkon ontelon seinämän.
Kellarin seinät.
Ennen ensimmäisen kivikerroksen asentamista asennettiin anturan päälle kapillaarikatkoksi bitumikermikaistale rakennesuunnitelman mukaan. Kuvassa 6 on asennustapa
esimerkki kapillaarikatkon asentamisesta esimerkkikohteen kellarin ensimmäisen eristevaluharkkokerroksen alle.
Kapilaarikatko anturan ja eristevaluharkon väliin.
Ensimmäisen harkkokerroksen asentaminen on hidasta ja tarkkaa työtä, jossa apuna
tarvitaan antura-asennuskiiloja, korkolaseria, vatupassi, linjalanka, jotta harkot saadaan
tarkasti samaan korkoon ja suoraan linjaan. Ensimmäisen harkkokerroksen tarkka asennus on ehdotonta seuraavien kerrosten ladonnan onnistumiselle.
Kuvassa 7 on esimerkki kiilojen avulla asentamisesta. Kun ensimmäinen harkkokerros
on valettu paikalleen ja kuivanut, loput kerrokset ladotaan paikalleen kerros kerrallaan
noudattaen valmistajan ohjeita ja kohteen suunnitelmia.
Ensimmäisen harkkokerroksen paikalleen asentaminen kiilojen avulla.
Ladonnan yhteydessä paikalleen asennettiin myös sähköputkitukset ja sähkökojerasiat
yhteistyönä sähköurakoitsijan kanssa. Valuharkkojen ladonnan yhteydessä asennetaan
myös käyttövesijohdot sisäseiniin ja voidaan tehdä myös muita varauksia ja läpivientejä,
esimerkiksi viemäröinnin läpivienti seinän läpi ennen betonivaluja.
Kuvassa 8 on näkyvillä esimerkkikohteen kellarikerroksesta ensimmäiseen kerrokseen
vietävän talotekniikan varauksia. Valun jälkeen läpivientien teko on kallista, haastavaa
ja vaatii timanttiporausvälineet. Valuharkkojen valuontelot täytyy kastella kunnolla juuri
ennen betonivalutyötä. Kastelemattomat valuharkon kyljet imisivät betonista paljon nestettä itseensä, ja valubetoni saattaisi jämähtää liian nopeasti. Tämä aiheuttaa tukoksia
ahtaampiin koloihin, jolloin valuontelot eivät mene täyteen ja seinän sisään jää tyhjiä
aukkoja.
Kastelematon seinä saattaa vaikeuttaa myös betonin suunniteltuun lujuuteen saavuttamista, minkä vuoksi myös betonivalun jälkihoitona seinän kastelu aloitetaan heti betonivalun jälkiputsauksen jälkeen.
Varauksia talotekniikalle.
Kun kellarikerros oli saatu ladottua ja valettua haluttuun korkoon oli välipohjan asennuksen aika. Esimerkkikohteen välipohja oli suunniteltu betonisista ontelolaatoista.
Ontelolaattojen asennusta varten on työmaalle tilattava riittävän ajoissa autonosturi ja
keskusteltava nostopalvelun tarjoajan kanssa, vallitsevista olosuhteista ja ontelolaattojen painosta, jotta asennuskohteeseen saadaan riittävän suuri nostin. Onteloiden valmistustehtaalle ilmoitimme asennusjärjestyksen, jotta tehdas osaa pakata onteloiden
kuljetuskaluston oikeassa järjestyksessä ja asennus sujuu hyvin. Kuvassa 9 on onteloiden kuljetus ja nostokalustoa. Valmistelimme ontelolaattojen asennusta mittaamalla ja
merkitsemällä ontelotasokuvasta onteloiden paikat valmiiksi ja laittamalla asennuspalat
sekä pystytimme tarvittavat työtelineet.
Ontelokuorman saapuessa tarkistimme ontelotasopiirustuksesta, että onteloissa olevat
merkinnät ja mitat täsmäävät kuvien kanssa. Ennen asennusta tarkastettiin vielä mittaamalla, että onteloille tulee riittävästi tukipintaa seinien päälle. Ontelolaatat asennettiin
nosturin kanssa paikalleen ontelonostoon tarkoitetuilla nostopuomilla ja ontelosaksien
avulla. Ontelonostossa on tärkeää, että yhdellä asentajista on jatkuva näkö- tai radioyhteys nostimeen, jotta kuljettaja tietää mihin suuntaan liikuttaa onteloa. Tärkeää on myös,
ettei kukaan ole nostettavan laatan alla eikä heilahdussuunnassa ontelolaatan edessä.
Ontelolaatan asennusta.
Kun ontelo on paikallaan, sitä voidaan vielä liikutella ontelorautaa apuna käyttäen. Kuvassa 10 on esimerkkikohteeseen asennetut ontelot. Ontelolaattojen asennuksen jälkeen onteloiden saumat putsattiin roskista, minkä jälkeen asensimme onteloraudoituksen suunnitelman mukaisesti.
Kuva 10. Paikalleen asennetut ontelolaatat.
Ensimmäisen kerroksen anturatöissä olikin huomattavasti enemmän haasteita kuitenkin
kuin kellarikerroksen anturoissa. Anturoiden paikalleen mittaus ja valaminen sinänsä toteutettiin kuten kellarikerroksessakin. Päärakennuksen osan ja kellarikerroksen osan liitoskohdassa oli kolmen metrin korkeusero, ja anturat olivat eri pohjatäyttökerrosten
päällä, joten liitoskohta suunniteltiin ja toteutettiin erittäin huolellisesti rakennuksen liitoskohdan katkeamisvaaran takia. Liitoskohta otettiin huomioon jo aikaisemmassa vaiheessa ja ensimmäinen vaihe liittymisestä toteutettiin jo kellarikerrosta ladottaessa ja
raudoittaessa ottamalla seinän läpi tartuntateräkset liitoskohtaan. Kuvassa 11 näkyvät
liitoskohdan tartuntateräkset.
Kuva 11. Liitoskohdan tartuntateräkset.
Sitten liityttiin kellarikerroksen anturaan 600 millimetriä leveällä pystyanturalla, joka liitettiin ensimmäisen kerroksen liitoskohtien vahvistettuun anturaan. Kuvassa 12 on leikkauskuva rakennusten liitoskohdasta.
Kuva 12. Leikkauskuva kerrosten liitoskohdasta.
Haasteita tuotti myös rakennuksen merenpuoleinen osa, jossa anturavaluun asenettiin
SBKL-kiinnityslevy suuren liukuoven takia rakennettavaa teräskehikkoa varten. Teräskehikko rakennettiin paikanpäällä hitsaamalle osa kerrallaan. Kuvassa 13 näkyy teräskehikko.
Kuva 13. Liukuoven teräskehikko.
Teräskehikon jälkeen anturasta ylöspäin lähdettiin nostamaan neljä kerrosta valuharkkoa sokkeliksi, minkä jälkeen rakennuskivi vaihtui muuraamalla asennettavaksi kevytsoraeristeharkoksi. Muurattavassa harkossa eristetilan vaakaosan eriste vaihtui valmistajan ohjeiden mukaiseksi ja suunnittelemaksi tarkoitukseen sopivaksi pehmeäksi villakaistaleeksi polyuretaanivaahdon sijaan. Pystysaumoissa käytettiin eristyksenä edelleen
polyuretaanivaahtoa.
Muuraustyöt toteutettiin valmistajan ohjeiden ja rakennekuvien mukaisesti. Ylin harkkokerros täytyi muurata palkkiharkosta rakennesuunnitelmien mukaisesti. Palkkiharkossa
on keskellä olevan eristeen molemmin puolin urat, jotka raudoitetaan ja valetaan täyteen
betonia. Tarkoituksena oli saada rakennettua koko rakennuksen kiertävä rengaspalkki,
joka sitoo rakenteita yhteen ja toimii kiinnitysalustana tuleville puurakenteille. Esimerkkikohteessa rengaspalkki teetti huomattavasti ylimääräistä työtä ja odottamista sekä lisäsuunnittelua rakennesuunnittelijan kanssa. Rakennesuunnitelmassa oli jäänyt huomaamatta, että päärakennuksen merenpuoleisen seinän ikkunoiden ylityskorko on ylempänä
kuin kellarikerroksen ylin harkkokerros, eikä samassa korossa kulkeva vaakapalkki ole
mahdollinen. Palaverissa rakennesuunnittelijan kanssa päädyimme rakentamaan haastekohtiin betonivalumuotit, joiden ansiosta saimme tehtyä raudoituksiin pystynostot ja
saimme palkit, sekä eristeet kulkemaan yhtenäisenä rakennuksen läpi. Kuvassa 14 näkyvät betonivalumuotit.
Kuva 14. Betonivalumuotit
Rengaspalkin betonivalujen jälkeen aloitettiin valmistautuminen kattotuolien asennukseen tilaamalla tarkoitukseen sopiva ja riittävä kattotuolien nostokalusto. Esimerkkikohteessa käytettiin Hiab-autonostinta kattotuolien nostoon. Kuvassa 15 on esimerkki kattotuolien nostokalustosta.
Kuva 15. Kattotuolien nostokalustoa.
Kun kattotuolien nostokalusto oli tilattu ja nostopäivämäärä sovittu, aloitettiin nostopäivän valmistelut. Ensin asennettiin tarvittavat työtelineet, minkä jälkeen rengaspalkkien
päälle huopakaista, yläohjauspuu ja kattotuolien kiinnityskulmaraudat rakennesuunnitelmien mukaan sekä katkaistiin määrämittaan väliaikaista tuentaa varten valmiiksi lautaa.
Näiden jälkeen suoritimme vielä tarkistusmittaukset vesikattosuunnitelmista. Kattotuolit
nosteltiin autonostimella paikalleen yksi kerrallaan suunnitelman mukaan ja kiinnitettiin
kulmarautoihin sekä asennettiin työaikainen tuenta, kun kattotuoli oli vatupassin mukaan
pystysuorassa.
Kattotuolien paikalleen noston jälkeen kattotuolit sidottiin yhteen lopullisilla vaaka- ja vinojäykistelinjoilla rakennesuunnitelman mukaisesti. Kattotuolien asennus oli helppo suorittaa, kun yläohjauspuuhun oli jo etukäteen kiinnitetty kattotuolien kiinnityskulmaraudat,
joiden avulla kattotuoli kiinnitettiin yläohjauspuuhun. Kattotuolien paikalleen nosto suoritettiin viiden miehen voimin. Kaksi miestä oli ylhäällä molemmilla sivuilla ottamassa kattotuolia vastaan ja kiinnittämässä. Yksi mies oli autonostimen apuna kiinnittämässä seuraavaksi ylös toivottua kattotuolia nostokoukkuun. Yksi mies oli ylhäällä näyttämässä
nostimen kuljettajalle suuntamerkkejä sellaisessa paikassa, josta oli kuljettajaan ja asentajiin hyvä näköyhteys. Lisäksi yksi mies oli apuna antamassa tarvittavaa rakennusmateriaalia ja tarvikkeita kattotuolien asentajille.
Kattotuolien asennuksen jälkeen aloitettiin puurunkojen teko kattotuolien eteen ja päätyihin sekä tuulensuojalevyjen asennus villaa varten. Päätyrungot rakennettiin kattotuolin
yläpaarteen verran alemmas, jotta päätyvasat saatiin kunnolla tuen päälle ja kestäväksi.
Alkuperäisessä suunnitelmassa oli tarkoitus muurata harkolla ylös saakka, mutta rakennuksen edetessä rakennuttaja päätti, että talon yläosat tehdään puurunkoisiksi ja rakennus vuorataan siperianlehtikuusella. Seuraavaksi lähdettiin oikaisemaan kattotuolien yläpaarteiden päät, minkä jälkeen asennettiin otsalaudoitus ja alapuolelta näkyvien yläpaarteen yläpuoliset ponttilaudat räystäslaudoiksi.
Tämän jälkeen päästiinkin asentamaan ympäripontattuja katevanereita pikipinnoitetta
varten. Katon ehdottomasti haastavimpana kohtana oli kahden eri suuntiin kaatavan pulpettikaton liitoskohta, josta suunnitelmissakaan ei löytynyt mitään leikkauskuvaa. Tässä
kohtaa paikalle pyydettiin myös kattorakentamisen asiantuntija, joka oli palkattu tekemään vesikaton pinnoitus. Yhdessä asiantuntijan kanssa teimme suunnitelman siitä,
kuinka kattojen liitoskohta on järkevin toteuttaa. Huomattavasti pulpettien liitoskohdan
suunnittelua hankaloitti myös se, että suunnittelija oli suunnitellut tälle osalle matalammat kattotuolit ja aluskatteen, jotka täytyi korottaa samaan korkoon muun katon kanssa.
Liitoskohdan pohjalle muotoiltiin salmiakkikuvio katevanerista viemään vesikaton lappeelta valuvaa vettä molemmille puolille liitosta. Kuvassa 16 voi nähdä erisuuntaisten
pulpettikattojen liitoskohdan pohjalevyt, joiden avulla vesi valuu liitoskohdasta pois.
Kuva 16. Liitoskohdan pohjalevyt.
Ennen huopakaton asennusta kiinnitettiin räystäälle vielä tippapellit ja tehtiin läpiviennit
ilmanvaihdolle, piipulle ja yläpohjan tarkastusluukulle, minkä jälkeen voitiin asentaa vesikaton katemateriaali paikalleen. Kuvassa 17 on nähtävissä vesikatto pinnoitettuna huopakatteella sekä läpiviennit ja varaus savupiipulle. Huopakaton asentajalla täytyy olla
musta tulityökortti, joka on katto -ja vedeneristysalan tulityökortti.
Kuva 17. Vesikaton pinnoitus.
Maata vasten olevien rakenteiden kosteudenhallinnassa täytyy olla erityisen tarkkana,
koska usein rakennuksen kosteus- ja mikrobivaurioiden syynä on maaperästä eri tavoin
rakenteisiin päätynyt kosteus ja puutteet hulevesien poisohjaamisessa. Rakennuksen
kosteudenhallinnan suunnittelussa lähdetään liikkeelle rakennuksen korkeusasemasta
sekä pinta- ja pohjavesistä. Oikein toteutetulla rakennuksen ja rakennuspohjan kosteuden ja kuivatuksen hallintasuunnittelulla on suuri merkitys rakennuksen käyttöiän ja terveellisen asumisen kannalta. Rakennuksen kosteudenhallintasuunnitelma on aina kohdekohtainen, missä otetaan muun muassa huomioon rakennuspaikka, sen käyttö, ympäristöhaitat ja tulevat pihan päällysteet. Yleisesti Suomessa rakennuspohjan kuivatus
hoidetaan salaojitusjärjestelmän avulla, koska se on oikein asennettuna toimintavarma
Esimerkkikohteen kosteudenhallinnan toteutus aloitettiin rakennuksenpohjan täyttövaiheessa asentamalla rakennuksen anturan alle minimissään 300 millimetriä paksu kapilaarisorakerros, katkaisemaan veden kapilaarinen nousu. Seuraavaksi asennettiin salaojat ja rakennuksen nurkille salaojakaivot suunnitelmien mukaan. Kosteudenhallintasuunnitelmaa jatkettiin asentamalla anturan päälle bitumikermikaistale estämään veden
kapilaarisen nousun anturasta rakennuksen sokkeliin ja seinärakenteisiin (kuva 6).
Rakennuksen rungon valmistuttua jatkoimme kellarin kosteudenhallintasuunnitelmaa
kellarin sisätäytöillä. Kellarin sisätäytöissä veden kapilaarista nousua estettiin jatkamalla
kapilaarikatkoa sepelillä, raekooltaan 6–16 millimetriä. Sisätäyttö nostettiin noin 300 millimetriä anturan yläpinnan yläpuolelle suunniteltuun eristeen alapintaan saakka. Sisätäytöt asennettiin tasaisena patjana, noin 100 millimetrin vahvuisina kerroksina lattian
eristeen alapintaan saakka maantiivistäjää ja korkokonetta apuna käyttäen.
Ennen lopullista sisätäyttökorkoa seinille liimattiin radonkermi estämään ilmavuotoja ja
radonkaasujen pääsy huoneilmaan. Radonkaista lähtökorko oli noin 100 millimetriä ennen lattiaeristeen alapintaa, ja radonkaista taitettiin lattiaeristeen päälle eristeen ja lattiavalun väliin. Seuraavaksi asennettiin anturan ja sokkelin liitoskohtaan muurauslaastilla
ulospäin viettävät viisteet, jota pitkin mahdollinen seinäpintaa pitkin valuva vesi ei lammikoidu anturan päälle. Viisteiden kuivattua kellarin seinät siveltiin bitumiliuoksella tartunnan varmistamiseksi valmistajan ohjeiden mukaan. Seuraavaksi kellarin seiniin asennettiin bitumikermi valmistajan ohjeiden mukaisesti varsinaiseksi vesieristeeksi.
Vesieristeen asentamisen jälkeen kellariin asennettiin patolevyt. Patolevy estää rakennusta ympäröivässä maassa olevan kosteuden suoran kosketuksen perusmuuriin. Patolevy muodostaa myös kapillaarikatkon ja veden valutuskerroksen, jota pitkin vesi valuu
salaojiin. Patolevyn nystyräkuvioinnin ansiosta perusmuurin ja patolevyn väliin jää ilmarako, jonka ansiosta mahdollinen sisäpuolelta tuleva kosteus tiivistyy levyn pintaan ja
valuu salaojiin. Patolevyn yläreuna viimeisteltiin vielä patolevyn suojaus peitelistalla valmistajan ohjeiden mukaan. Seuraavaksi perusmuurin viereen rakennettiin hyvin vettä
läpäisevästä salaojasorasta vähintään 300 millimetriä leveydeltään oleva pystysalaoja
pienentämään vedenpainetta kellarin seinien ja maaperän väliltä. Pystysalaojat myös
eristettiin muista maa-aineksista suodatinkankaalla, jotta hienojakoisemmat maat eivät
sekoittuisi salaojasoran sekaan ja estä veden läpivajoamista. Täytön lähentyessä yläpintaa asensimme sädevesijärjestelmät suunnitelmien mukaan. Sadevesijärjestelmän
tehtävä on kerätä rakennuksen katolta valuvat sade ja sulamisvedet ja ohjata ne hallitusti
haluttuun purkupaikkaan. Suomessa pientalojen katoilta valuu vuodessa noin 50–100
kuutiota sade- ja sulamisvesiä, joten hallittu sadevesien poisohjaus on tärkeää rakennuksen kosteuden hallinnassa. Sadevesijärjestelmää ei saa liittää salaojiin, koska rankkasateella salaojat saattavat täyttyä ja putkisto alkaa toimia päinvastoin kuin pitää ja vesi
työntyisi rakennuksen perustuksiin. Samoin saattaisi tapahtua, jos esimerkiksi salaojien
purkuputki tukkeutuu tai jäätyy.
Ennen lopullista pintamaata asennettiin vielä kaksi kerrosta EPS-routaeristettä. Routaeristys kallistettiin poispäin rakennuksesta ja saumat limitettiin valmistajan ohjeen mukaan. Ulkopuolisen routaeristeen tarkoitus on estää roudan pääsemistä rakennuksen
perustusten alle ja estää salaojia ja ulkopuolisia vesiputkistoja jäätymästä. Myös rakennusta ympäröivä pintamaa ja maasto pyrittiin muotoilemaan rakennuksesta poisviettäväksi. Se ei kuitenkaan kaikilta osin ollut mahdollista rakennusta ympäröivän kallion takia, joka haluttiin säästää. Kuvassa 18 näkyy kellarin leikkauskuva.
Kuva 18. Kellarin leikkauskuva.
Rakentamisen aikaisia ongelmia
Omakotitalon rakennusprojekti on kokonaisvaltainen hanke, jossa on paljon rakentamisen eri alojen tekijöitä, sekä tehtäviä ja osatehtäviä suunnittelutyöstä toteuttamiseen.
Tämä johtaa myös auttamatta siihen, että projektissa on myös suuri määrä muuttujia ja
vaikka kuinka hyvin olisi valmistautunut projektiin, ennalta arvaamattomia ongelmia tulee
vastaan hankkeen edetessä. Seuraavassa osiossa käydään läpi joitakin esimerkkikohteessa vastaan tulleita vaikeuksia.
1) Ongelma: Talon rakentamisen aloittaminen, kun suunnitelmat olivat keskeneräiset.
Esimerkkikohteessa liika hätäily aloituksen kanssa aiheutti suuria vaikeuksia ja
ylimääräisiä kustannuksia hankkeen edetessä, koska suunnitelmat ja rakennepiirustukset eivät olleet täysin valmiit. Liika hätäily ja puutteellinen ohjeistus rakentamisen aloittamisen kanssa keskeneräisillä suunnitelmilla kostautuivat jo
heti maankaivuuvaiheessa ylimääräisillä kustannuksilla. Rakennuksen edetessä
ylimääräiset ongelmat jatkuivat, kun kaikkiin vaiheisiin ei ollut vielä täysin valmiita suunnitelmia. Tästä seurasi muun muassa odottelua, ylimääräisiä palavereja, aikataulun pitkittymistä, aikataulun kiinnikuromista, josta seurasi ylimääräistä hätäilyä, stressiä ja rahan menoa, liian nopealla aikataululla toteutettuja
suunnitelmia, joita kaikki osapuolet eivät olleet ehtineet tarkastelemaan ja miettimään loppuun asti, ja pahimmillaan jouduttiin purkamaan jo tehtyä työtä sekä
uudelleen rakentamaan.
2) Ongelma: Pääsuunnittelija ja vastaava mestari olivat sama henkilö eikä rakentamisen tietotaito ei ollut ajan tasalla.
Esimerkkikohteeseen oli valikoitunut sekä pääsuunnittelijaksi, että vastaavaksi
mestariksi pitkään rakennusalalla toiminut henkilö, joka oli ollut jo joitakin vuosia
päivittämättä tietotaitoaan. Henkilö oli koulutukseltaan rakennusinsinööri ja toiminut suunnittelu- ja vastaavan tehtävissä vain sivutoimisesti eläkkeelle jäätyään.
Ongelmat alkoivat jo heti rakennuksen perustusvaiheessa. Työmaalle toimitettiin suunnitelmia, jotka eivät olleet nykyaikaisen minimivaatimustason mukaisia.
Kuvista puuttui kriittisiä mittoja ja kuvat eivät olleet missään mittakaavassa, joten puuttuvia mittoja ei pystynyt mittaamaan eikä laskemaan kuvista työmaalla,
jolloin työmaalla työt pysähtyivät, kunnes suunnitelmista vastaavaan henkilöön,
saatiin yhteys ja ohjeet. Uusia ja puuttuvia suunnitelmia ei myöskään saanut
työmaalle vajavaisten tilalle, koska pääsuunnittelijalla ei ollut resursseja tehdä
suunnitelmiin muutoksia nopeasti. Suunnitelmista puuttui myös esimerkiksi kunnolliset rakenteiden raudoitussuunnitelmat ja laskelmat. Tämä aiheutti päivien
lisäselvityksiä ja odottamista. Kellarin rakentamisvaiheessa jouduttiin muutamissa kohtaa etenemään vastaavan mestarin ruutupaperille kuulakärkikynällä
piirtämien mittojen mukaan, ja näin ollen myöhemmässä vaiheessa sitten korjattiin jo rakennettua, kun mitat eivät täsmänneetkään. Vastaavan tarvikelaskennassa oli myös puutteita, kun laskemat tarvikemenekeistä eivät pitäneet paikkaansa ja työmaalle tuli usein huomattavasti liikaa tavaraa tai sitten tarvikkeet
loppuivat pahasti kesken. Esimerkkikohteessa tilanne helpottui, kun suunnittelija vaihtui toiseen ja menekkilaskennan vastuu vaihdettiin toiselle henkilölle.
3) Ongelma: Rakennesuunnittelijan vaihtuminen kesken projektin.
Suunnittelijan vaihtuminen kesken etenevän projektin aiheutti työmaan pysäyttämisen, koska huonoilla suunnitelmilla ei kannattanut edetä ja rakennuttajien
täytyi käydä nyt koko rakennuksen suunnittelu uudestaan läpi uuden suunnittelijan kanssa. Vaikka esimerkkikohteessa ensimmäisen rakennesuunnittelijan
epäpätevyys ja toiminnan puutteet huomattiin jo rakennuksen alkuvaiheessa,
suunnittelijan vaihtuminen kesken etenevän projektin aiheutti ongelmia koko
rungon rakentamisen ajan.
4) Ongelma: Suulliset sopimukset.
Esimerkkikohteessa oli tehty tavarantoimittajan kanssa suullisia ja vapaamuotoinen sopimus puhelimessa lisätoimituksista, julkisivumuutoksista ja vaihtuvan
materiaalin sekä ylimääräisten palautuksista ja hyvityksistä.
Henkilö, jonka kanssa sopimukset oli luotu, riitautui työnantajan kanssa ja vaihtoi työpaikkaa. Asioiden hoito siirtyi toiselle myyjälle, jolla ei ollut mitään tietoa
suullisesti sovituista asioista.
Viivästymistä seurasi, koska puhelimessa sovituissa sopimuksista ei ollut kirjoitettua tietoa missään ja asiat, määrät, hinnat sekä toimitusajankohdat oli sovittava uudelleen.
5) Ongelma: Talkootyöt.
Suomessa omakotitalotyömailla talkoolaiset ovat perinne, ja esimerkkikohde ei
ollut poikkeus. Työmaalla viikonloppuisin auttamassa olleet talkoolaiset saivat
välillä aikaan enemmän haittaa kuin hyötyä. Talkoolaiset harvoin ovat rakennusalan ammattilaisia, eikä heidän pitäisi antaa tehdä ilman valvontaa tai kunnollisia ohjeita mitään töitä työmaalla, jotka saattavat vaikuttaa rakennuksen
laatuun tai turvallisuuteen negatiivisesti. Esimerkkikohteessa jouduttiin talkoiden
jälkeen muun muassa rakentamaan ja kiinnittämään uudestaan talkoolaisten irrottamat muurauslinjat, oikaisemaan huonosti tehtyjä seinien pysty- ja vaakalinjoja, etsimään pitkin työmaata olevia välineitä ja tutkimaan useasti läpi, mitä työmaalla on tapahtunut, pitääkö jotain korjata ja mistä jatketaan eteenpäin.
6) Ongelma: Työturvallisuus
Työturvallisuusrikkomukset ovat yleinen ongelma etenkin pientalotyömailla.
Liian monet työvaiheet toteutettiin työturvallisuudesta välittämättä, onneksi mitään ei käynyt ja teen sen äkkiä tikkailla -periaatteilla. Työturvallisuuteen pientalotyömailla pitäisi kiinnittää enemmän huomiota.
Vaikka Suomessa on suhteellisen tiukka rakentamisen viranomaisvalvonta, jonka tarkoituksena on valvoa, että lakia, määräyksiä, säännöksiä ja hyviä rakennustapoja noudatetaan ja sitä kautta ennalta ehkäistä rakennusvirheiden syntyä, silti rakennusvirheitä aina
Vaikka lain mukaan kuntien rakentamisen neuvontaa ja valvontaa varten onkin rakennustarkastaja, se ei käytännössä kuitenkaan tarkoita sitä, että rakennustarkastaja ohjaisi
ja neuvoisi kertarakentajaa vaan neuvojana toimii rakennusvalvontaviranomaisen hyväksymä työmaan vastaava mestari.
Kuntien ja kaupunkien rakennusvalvonnan viranomaisten aika ei riitä olla työmaalla neuvomassa ja valvomassa, että kaikki sujuu muutenkin kuin kohteen dokumenttien osalta.
Hyvä vastaava mestari ja pääsuunnittelija neuvovat ja ohjeistavat rakennushankkeeseen
aikovaa riskirakenteista, hankalasti toteutettavista rakenteista ja budjettia paljon kasvattavista rakenteista jo suunnittelun luonnosvaiheessa.
Vastaavaa työnjohtajaa valittaessa olisi rakentamaan lähtevän hyvä tietää, että myös
itse rakennuttaja on omalta osaltaan lain mukaan vastuussa rakennuksen oikeasta suunnittelusta ja toteuttamisesta, eikä vastuu katoa vastaavan mestarin nimeämisellä ja muiden tekijöiden palkkaamisella.
Pientalopuolella monesti pääsuunnittelija ja vastaava mestari ovat sama henkilö ja
yleensä tekevät omakotitalojen valvontaa vain sivutoimisesti. Vastaavan ja pääsuunnittelijan ollessa yksi henkilö täytyy olla hyvin tarkka, että henkilöllä on aikaa ja riittävä sekä
ajantasainen tietotaito ja resurssit kohteen vaatimustasoon nähden. Suositeltavaa kuitenkin olisi, että pääsuunnittelija ja vastaava mestari olisivat eri henkilöt.
Kohteeseen sopivan mestarin löytämiseen kannattaakin panostaa aikaa. Monesti rakentamaan aikovalle halvin hinta on se mestarin valinnan ratkaisevin tekijä ja se saattaa
kostautua karvaasti hankkeen aikana. Siksi itse rakennustyömaalla hyvien, ja luotettavien tekijöiden sekä oman tietotaidon ajan tasalla pitäneiden tekijöiden merkitys korostuu. Vaikka kertarakentajat eivät yleensä ole rakennusalan ammattilaisia, eivätkä alalle
aio, heidänkin kannattaisi tutustua rakentamisen lainsäädännön pääkohtiin sekä myönnettyyn rakennuslupaan ennen rakentamisen aloittamista.
Koska rakentamisen laatu alkaa suunnittelusta, omakotitalohankkeeseen aikovalle ei
suunnittelun merkitystä voi varmaankaan koskaan korostaa liikaa. Huonoilla suunnitelmilla rakennuksen rakentaminen on tuskainen projekti sen kaikille osapuolille. Koko
suunnittelu kannattaisi aloittaa rakennukseen muuttavista ihmisistä itsestään. Kaikilla ihmisillä on joukko tarpeita ja toiveita, joiden tyydyttämiseksi koko projektiin yleensä lähdetään.
Suunnitelmien tekoon ja tarkasteluun pitäisi varata reilusti aikaa ja suunnitella koko rakennus valmiiksi asti kaikkine vaiheineen ja pohtia ratkaisut useaan kertaan ennen lopullista päätöstä. Turhaa hätäilyä rakentamisen aloittamisen kanssa tulisi välttää, ja rakentaminen kannattaa aloittaa vasta sitten, kun suunnittelu on kaikilta osin valmis. Myös
rakentamisen aikainen budjetti on helpompi suunnitella ja valvoa siinä pysymistä, kun
rakennus on valmiiksi suunniteltu ennen liikkeelle lähtöä.
Suunnittelijoita valittaessa oikean suunnittelijan etsimiseen kannattaa käyttää aikaa ja
hinta ei saa olla ainoa mittari. Halvin suunnittelija saattaa myös koitua kalleimmaksi, vaikeuksien ja viivästysten kautta. Etenkin pääsuunnittelijan rooli on tärkeä, koska hänen
tehtäviinsä kuuluu muun muassa suunnitelmien yhteensopivuuden ja ristiriitaisuuden tarkastaminen. Suosituksia voisi esimerkiksi kysyä suoraan vanhoilta asiakkailta. Hyvänä
apuna suunnitteluun esimerkkikohteessa koettiin kolmiulotteinen mallinnus, jolla suunnittelija yhteistyössä rakennuttajien kanssa suunnitteli koko rakennuksesta 3D-mallin
hahmottamisen avuksi. Kuvassa 19 on 3D-kuva esimerkkikohteen sisältä.
Kuva 19. 3D-suunnittelukuva esimerkkikohteesta.
Suulisten sopimusten tekemistä kannattaa välttää. Suullisia sopimuksia kenenkään
kanssa ei kannata tehdä, vaan aina kaikki sopimukset on tehtävä kirjallisena. Suullisissa
sopimuksissa on sana sanaa vastaan, ja jos asiat riitautuvat, jälkeenpäin on todella hankalaa todistaa, mitä on sovittu. Kaikkien sopimusten sisältö kannattaa määrittää mahdollisimman tarkasti ja yksityiskohtaisesti väärinkäsitysten välttämiseksi.
Kaiken kilpailuttaminen koettiin esimerkkikohteessa erittäin kannattavaksi ja hyvin onnistuneeksi. Urakkahinnoissa, rakennustarvikkeiden hinnoissa ja toimitusehdoissa on valtavia eroja, ja hyvin tehdyllä kilpailutuksella saattaa säästää suuria summia rahaa ja aikaa. Suuremmissa tarvikepaketeissa täytyy olla tarkkana toimituksen sisällön, toimituksesta aiheutuvien kustannusten sekä toimitus- ja palautusehtojen kanssa.
Yhtenä suurena haasteena ja työläänä operaationa esimerkkikohteessa koettiin verottajalle tehtävät selvitykset ja itsepalkkaaminen. Tilitoimiston palvelujen käyttäminen apuna
voisi olla järkevää kertarakentajalle. Talkootyöläiset ovat pientalon rakentajalle hyvä ja
korvaamaton apu, kunhan tekijöiden osaaminen on suunnattu ja opastettu oikein. Pähkinänkuoressa: hyvin suunniteltu on puoliksi tehty.
Maankäyttö- ja rakennuslaki. 132/5.2.2009.
Nevala Tapio, Palo Marianne, Sirén Mauri, Haulos Sakari. 2013. Kiinteistövälittäjän käsikirja. Helsinki: Suomen Kiinteistövälittäjäliitto ry.
Rakentamisen valvonta ja tekninen tarkastus. 2006. Suomen rakentamismääräyskokoelma, osa A1. Helsinki: ympäristöministeriö.
Rakennuksen suunnittelijat ja suunnitelmat. 2002. Suomen rakentamismääräyskokoelma, osa A2. Helsinki: ympäristöministeriö.
Rakennusvalvonta. 2015. Verkkodokumentti. Kirkkonummi.<http://www.kirkkonummi.fi/prime_476.aspx>. Luettu 21.6.2015.
Rakentamisen ohjaus. 2013. Verkkodokumentti. Ympäristöministeriö.
http://www.ym.fi/fi-FI/Maankaytto_ja_rakentaminen/Rakentamisen_ohjaus. Luettu
Pientalorakentajan perustieto. 2009. Verkkodokumentti. Puuinfo Oy. <www.puuinfo.fi/sites/default/files/pientalorakentajan-perustieto-2-2.pdf.> Luettu 10.7.2015.
CE-merkintä. 2013. Verkkodokumentti. Ympäristöministeriö. www.ym.fi/ce-merkinta.
Luettu 11.7.2015.
Laki eräiden rakennustuotteiden tuotehyväksynnästä. 21.12.2012/954
Rakentamiseen liittyvä tiedonantovelvollisuus. 2014. Verkkodokumentti. Verohallinto. <
www.vero.fi/fi-FI/Rakentamisilmoitukset/Rakentamiseen_liittyva_tiedonantovelvol %
2832723>. Luettu 5.8.2015
Palotarkastus. 2012. Verkkodokumentti. Länsi-Uudenmaan pelastuslaitos. <
http://www.lup.fi/fi-FI/Yrityksille_ja_yhteisoille/Palotarkastus>. Luettu 5.8.2015
Pienten savupiippujen rakenteet ja paloturvallisuus. 2007. Suomen rakentamismääräyskokoelma, osa E3. Helsinki: ympäristöministeriö.
Suullisissa haastatteluissa rakennuttajille esitettyjä kysymyksiä.
Oletteko olleet tyytyväisiä siihen, että vastaava ja pääsuunnittelija on ollut sama
Mitkä asiat vaikuttivat vastaavan työnjohtajan ja pääsuunnittelijan valintaan?
Mitä tekisitte toisin, jos rakentaisitte uuden talon?
Onko verottajalle ilmoittamisvelvollisuus ollut haastavaa?
Mikä rakennusprojektissa on mennyt hyvin ja mikä huonosti?
Onko kilpailutus ollut kannattavaa?
Oletteko olleet tyytyväisiä tavarantoimittajiin/urakoitsijoihin/suunnittelijoihin/materiaaleihin/valvontaan?
Kuinka työmaan logistiikka on mielestänne toiminut?
Onko rakentaminen pysynyt suunnitellussa budjetissa?
Harri Lammi PALOVAURIOITUNEEN OMAKOTITALON UUDELLEENRAKENTAMINEN
KERROSTALON SÄHKÖSANEERAUS Jouni Suominen
SATAKUNNAN AMMATTIKORKEAKOULU Kimmo Tarvainen OMAKOTITALON KUNTOARVIO JA KORJAUSSUUNNITELMA
PIENTALON SUUNNITTELU JA KUSTANNUSLASKENTA Opinnäytetyö Samuli Kälviäinen
SATAKUNNAN AMMATTIKORKEAKOULU Pia Laine RINTAMAMIESTALON PERUSKORJAUS
Document 2808559
Rakennuksen käyttöönotto ja paloturvallisuuden viranomaisvaatimukset Petri Perkiömäki Metropolia Ammattikorkeakoulu
Autotune-moottorinohjauksen asennus ja käyttöönotto Mikko Virtanen